CELEX: 52015PC0037
Language: da
Date: 2015-02-03
Title: Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen (ansøgning EGF/2014/018 GR/Attika (Radio- og tv-virksomhed))

EUROPA-
                      KOMMISSIONEN
                                             Bruxelles, den 3.2.2015
                                             COM(2015) 37 final
                                 Forslag til
         EUROPA-PARLAMENTETS OG RÅDETS AFGØRELSE
   om mobilisering af Den Europæiske Fond for Tilpasning til Globaliseringen
       (ansøgning EGF/2014/018 GR/Attika (Radio- og tv-virksomhed))
DA                                                                           DA
 ---pagebreak---                                                BEGRUNDELSE
   BAGGRUND FOR FORSLAGET
   1.         De regler, der gælder for økonomisk støtte fra Den Europæiske Fond for Tilpasning
              til Globaliseringen (EGF), er fastsat i Europa-Parlamentets og Rådets forordning
              (EU) nr. 1309/2013 af 17. december 2013 om Den Europæiske Fond for Tilpasning
              til Globaliseringen (2014 - 2020) og ophævelse af forordning (EF) nr. 1927/20061
              ("EGF-forordningen").
   2.         De græske myndigheder indgav ansøgning EGF/2014/018 GR/Attika (Radio- og tv-
              virksomhed) om økonomisk EGF-støtte som følge af afskedigelser og ophør af
              aktivitet jf. EGF-forordningens artikel 3 (i det følgende benævnt "afskedigelser ") i
              16 virksomheder, der er aktive inden for NACE rev. 2, hovedgruppe 60 (Radio- og
              tv-virksomhed)2 i Nuts-23-regionen Attika (EL 30) i Grækenland.
   3.         Efter en gennemgang af denne ansøgning har Kommissionen i overensstemmelse
              med de gældende bestemmelser i EGF-forordningen konkluderet, at betingelserne for
              økonomisk EGF-støtte er opfyldt.
   RESUMÉ AF ANSØGNINGEN
   EGF-ansøgning:                                           EGF/2014/018 GR/Attika (Radio- og tv-
                                                            virksomhed)
   Medlemsstat:                                             Grækenland
   Berørt(e) region(er) (på NUTS 2-niveau):                 Attika (EL 30)
   Dato for indgivelse af ansøgningen:                      4.9.2014
   Dato for kvittering for modtagelse af                    18.9.2014
   ansøgningen:
   Dato for anmodning om yderligere oplysninger:            18.9.2014
   Dato for anmodning om yderligere 2 uger til              29.10.2014
   fremlæggelse af de ønskede oplysninger
   Frist for indsendelse af yderligere oplysninger:         13.11.2014
   Frist for afslutningen af vurderingen:                   5.2.2015
   Interventionskriterium:                                  EGF-forordningens artikel 4, stk. 1, litra b)
   Økonomiske aktivitetssektor(er) (NACE rev. 2             Hovedgruppe 60 - ("Radio- og tv-
   hovedgruppe):                                            virksomhed")
   Referenceperiode (ni måneder):                           12. september 2013 – 12. juni 2014
   Antal afskedigelser eller ophør af selvstændiges                                                     928
   aktivitet i referenceperioden:
   1
            EUT L 347 af 20.12.2013, s. 855.
   2
            Europa-Parlamentets og Rådets forordning (EF) nr. 1893/2006 af 20. december 2006 om oprettelse af
            den statistiske nomenklatur for økonomiske aktiviteter NACE rev. 2 og om ændring af Rådets
            forordning (EØF) nr. 3037/90 og visse EF-forordninger om bestemte statistiske områder (EUT L 393 af
            30.12.2006, s. 1).
   3
            Kommissionens forordning (EU) nr. 1046/2012 af 8. november 2012 om gennemførelse af Europa-
            Parlamentets og Rådets forordning (EF) nr. 1059/2003 om indførelse af en fælles nomenklatur for
            regionale enheder (NUTS) for så vidt angår indberetningen af tidsrækker for den nye regionale opdeling
            (EUT L 310 af 9.11.2012, s. 34).
DA                                                        2                                                        DA
 ---pagebreak---    Antal støtteberettigede personer, der forventes at                                         928
   deltage i foranstaltningerne:
   Antal unge, der er tiltænkt støtte, og som ikke er i                                         0
   beskæftigelse eller under uddannelse:
   Budget til de individualiserede tilbud (EUR)                                        8 200 000
   EGF-implementeringsbudget4 (EUR)                                                      210 000
   Samlet budget (EUR)                                                                 8 410 000
   EGF-støtte (60 %) i EUR                                                             5 046 000
   VURDERING AF ANSØGNINGEN
   Procedure
   4.         De græske myndigheder indgav ansøgning EGF/2014/018 GR/Attika (Radio- og TV-
              virksomhed) den 4. september 2014, dvs. inden for en periode på 12 uger fra den
              dato, hvor interventionskriterierne, der er omhandlet i EGF-forordningens artikel 4,
              var opfyldt. Kommissionen bekræftede modtagelsen af ansøgningen inden for to uger
              efter datoen for ansøgningens indgivelse, dvs. den 18. september 2014. Samme dag
              anmodede Kommissionen de græske myndigheder om yderligere oplysninger. De
              græske myndigheder leverede disse oplysninger inden for 8 uger fra datoen for
              anmodningen, efter at fristen var blevet forlænget med 2 uger efter behørig
              anmodning fra de græske myndigheder. Den frist på 12 uger efter modtagelsen af
              den fuldstændige ansøgning, inden for hvilken Kommissionen skal afslutte sin
              vurdering af, om ansøgningen opfylder betingelserne for at yde støtte, udløber den 5.
              februar 2015.
   Ansøgningens støtteberettigelse
   Berørte virksomheder og støttemodtagere
   5.         Ansøgningen vedrører 928 arbejdstagere, der blev afskediget5 i 16 virksomheder6,
              som er aktive i NACE rev. 2 hovedgruppe 60 (Radio- og tv-virksomhed) i NUTS 2
              regionen Attika (EL 30).
   Interventionskriterier
   6.         De græske myndigheder indgav ansøgningen i medfør af interventionskriteriet i
              EGF-forordningens artikel 4, stk. 1, litra b), som forudsætter mindst 500
              afskedigelser over en referenceperiode på ni måneder i virksomheder, der er aktive
              inden for den samme økonomiske sektor i en hovedgruppe i NACE rev. 2, og som
              befinder sig i en region eller to sammenhængende regioner på NUTS 2-niveau i en
              medlemsstat.
   7.         Referenceperioden på ni måneder løber fra den 12. september 2013 til den 12. juni
              2014.
   Beregning af afskedigelser og aktivitetsophør
   8.         Alle afskedigelser er blevet beregnet fra datoen for den faktiske afslutning på
              ansættelseskontrakten eller dennes udløb.
   Støtteberettigede modtagere
   4
           I overensstemmelse med artikel 7, stk. 4, i forordning (EU) nr. 1309/2013.
   5
           Jf. EGF-forordningens artikel 3, litra a).
   6
           For så vidt angår listen over berørte virksomheder og antal afskedigede arbejdstagere i hver
           virksomhed, henvises der til bilaget.
DA                                                         3                                            DA
 ---pagebreak---    9.      Det samlede antal støtteberettigede støttemodtagere er på 928.
   Sammenhæng mellem afskedigelserne og den globale finansielle og økonomiske krise som
   omhandlet i forordning (EF) nr. 546/2009
   10.     Til støtte for, at der findes en sammenhæng mellem afskedigelserne og den globale
           finansielle og økonomiske krise, der er omhandlet i forordning (EF) nr. 546/2009,
           anfører Grækenland, at den græske økonomi for sjette år i træk (2008-2013) befinder
           sig i en dyb recession. Ifølge ELSTAT, som er den græske statistikmyndighed, er det
           græske BNP siden 2008 faldet med 25,7 procentpoint, det offentlige forbrug med 21
           procentpoint og det private forbrug med 32,3 procentpoint, mens ledigheden steg
           med 20,6 procentpoint. Selv om den græske økonomi anslås at være på nippet til at
           "vende tilbage til vækst", og prognoserne for nogle af disse indikatorer allerede er
           positive for 20147, vil arbejdsmarkedet fortsat opleve vanskeligheder i den nærmeste
           fremtid.
   11.     For at behandle problemet med tilbagebetalinger på udenlandsgælden traf den
           græske regering i 2008 upopulære foranstaltninger, som f.eks. en forhøjelse af
           skatterne, en strømlining af de offentlige udgifter og en nedbringelse af de offentligt
           ansattes lønninger. Lønningerne i den private sektor er også blevet reduceret i et
           forsøg på at øge den græske økonomis konkurrenceevne. Siden 2008 har tusindvis af
           virksomheder indstillet deres aktivitet og er lukket med afskedigelser til følge, og
           tusindvis af selvstændige er ophørt, hvilket har bidraget til den voldsomme stigning i
           arbejdsløsheden. Den umiddelbare virkning af de reducerede indtægter har været et
           fald i forbruget - især inden for ikke-basale varer.
   12.     I 2009 fulgte faldet i husholdningernes forbrug i Grækenland samme negative
           tendens som for EU-27. I 2010 og 2011 var der et opsving i husholdningernes
           forbrug for EU-27, efterfulgt af et fald i 2012. Husholdningernes forbrug i
           Grækenland har været faldende siden begyndelsen af den finansielle og økonomiske
           krise, og tallene er blevet forværret hvert år.
                                        Husholdningernes forbrug
                          (procentvis ændring i forhold til det foregående år)
                                      2008             2009             2010             2011    2012
           EU-27                       0,44            -1,67             1,04             0,26   -0,74
           Grækenland                  4,67            -1,91            -6,39            -7,91   -9,07
           Kilde: Eurostat
   13.     Ifølge ELSTAT's rapport om husstandsindkomst og levevilkår lå 23 % af grækerne
           under fattigdomsgrænsen8 i 2012.
   14.     Ifølge en nylig undersøgelse9 fra INE-GSEE10, som blev offentliggjort i juli 2014,
           erklærede tre ud af fire arbejdstagere eller ansatte, at deres indkomster er faldet i
           2014 i forhold til det foregående år på grund af lønnedskæringer. Endvidere mener
           38 % af respondenterne, at deres lønninger vil blive reduceret igen i næste kvartal. Et
   7
         http://ec.europa.eu/economy_finance/eu/forecasts/2014_autumn_forecast_en.htm.
   8
         I Grækenland er fattigdomsgrænsen på 5 708 EUR pr. år pr. person (for fysiske personer) og på
         11 986 EUR for husholdninger bestående af to voksne og to børn op til 14 år.
   9
         http://www.inegsee.gr/wp-content/uploads/2014/07/Symperasmata.pdf.
   10
         Instituttet for arbejdsmarkedsforhold under de græske arbejderes fællesforbund.
DA                                                      4                                              DA
 ---pagebreak---               flertal af respondenterne har reduceret deres udgifter i overensstemmelse hermed,
              navnlig budgettet for ikke-basale varer, som f.eks. tidsskrifter og aviser.
   15.        Indtil nu har sektoren for radio- og tv-virksomhed ikke været genstand for nogen
              EGF-ansøgning.
   Begivenheder, der gav anledning til afskedigelserne og til aktivitetsophør
   16.        Ifølge de græske myndigheder var der især to begivenheder, der gav anledning til
              afskedigelserne: 1) nedgangen i den disponible husstandsindkomst - som følge af en
              øget skattebyrde, faldende lønninger (både for private og offentlige ansatte) og
              stigende ledighed – hvilket førte til et voldsomt fald i købekraften, og til behovet for
              at prioritere udgiftsforbruget, samtidig med at man droppede det, der ikke anses for
              at være basisvarer i hverdagen, 2) den drastiske tilbagegang i långivningen til
              virksomheder og enkeltpersoner som følge af de græske bankers likviditetsmangel.
              Ifølge den græske centralbank har den årlige vækstrate for udlån til husholdninger og
              virksomheder (undtagen i finansielle virksomheder) været negativ siden 2010 på
              grund af likviditetsmangel hos de græske banker11.
   17.        I årene 2009-2012 indstillede virksomhederne i sektoren for massemedier12 deres
              aktiviteter eller reducerede lønningerne til deres ansatte13. I den forbindelse viste
              massemedievirksomhedernes indtægter en faldende tendens, idet reklameudgifterne,
              der er en af de grundlæggende indtægtskilder, faldt drastisk: I 2012 beløb
              reklameudgifterne i massemedierne sig til 1,14 mia. EUR, mens de i 2008 nåede op
              på 2,67 mia. EUR, dvs. en nedgang på 57 %14.
   18.        Som følge heraf begyndte virksomheder af enhver type og kategori i sektoren for
              massemedier at få alvorlige problemer med at kunne betale deres gæld.
              Betalingsbalancen viser, at den samlede gæld i massemedievirksomhederne var på
              mere end 3,2 mia. EUR i 2010 og 2011, hvoraf 50 % af dem er kortfristet gæld15.
   19.        I denne ramme har radio- og tv-virksomhederne haft alvorlige problemer med hensyn
              til levedygtighed, da deres finansieringselementer og ydeevne gik fra dårlig til værre
              i kriseperioden. Tabellen nedenfor viser udvikling i omsætningsindekset for radio- og
              tv-virksomhederne og illustrerer de konstant nedadgående tendenser i de seneste år:
              omsætningsindekset for virksomhederne inden for radio- og tv-virksomhederne
              (hovedgruppe 60) er faldet med mere end 40 % i de seneste tre år (2010-2013).
              Tabel 1: Udviklingen i omsætningsindekset for radio- og tv-virksomhederne
              (hovedgruppe 60 NACE rev. 2) i Grækenland for 2010-2014
                                                                            ÆNDRING
                                          2010     2011      2012     2013                 2014*
                                                                             2010-2013
   Hovedgruppe 60
   Radio- og tv-virksomhed                100,0      73,0      61,0    56,2        -43,8     57,7
   (basisår: 2010=100)
              * Skøn
   20.        Likviditetsmangelen som en bivirkning af recessionen i den græske økonomi
              forværrede problemerne for virksomhederne i radio- og tv-sektoren.
   11
            http://www.bankofgreece.gr/BogEkdoseis/Summary_Annrep2013.pdf.
   12
            Jf. EGF ansøgning EGF/2014/015 GR/Attika (forlagsvirksomhed).
   13
            http://www.efsyn.gr/?p=5033.
   14
            http://www.3comma14.gr/pi/?survey=16005.
   15
            http://www.efsyn.gr/?p=5033.
DA                                                     5                                               DA
 ---pagebreak---    21.      De nye webmediemuligheder, som løbende kan registrere et stadigt større antal
            besøgende, har medført en væsentlig reduktion i reklameindtægterne (34,3 %16 i
            perioden 2008-2011) hos radio- og tv-virksomhederne. Det fortsatte fald i de græske
            forbrugeres indkomst ændrede deres forbrugsvaner og holdning og derigennem faldt
            efterspørgslen efter reklamer betydeligt. Kombineret med likviditetsmangelen gjorde
            dette fald det umuligt for virksomhederne at producere nye programmer og førte i
            sidste ende til en tilsvarende nedgang i beskæftigelsen i sektoren på 29,3 % i
            perioden 2010-2013.17
   Afskedigelsernes forventede virkning på økonomien på lokalt, regionalt og nationalt plan og
   på beskæftigelsen
   22.      Afskedigelserne har en betydelig negativ indvirkning på den lokale, regionale og
            nationale økonomi. Antallet af arbejdsløse i Grækenland i perioden 2008-2013 blev
            firedoblet.
   Arbejdsløshedsprocent
            Kilde: Eurostat18
   23.      Samtidig var ledigheden i regionen Attika i 1. kvartal 2014 på 28 % (mens den
            gennemsnitligt i Grækenland var på 27,8 %)19. Denne region bidrager med 43 % til
            det græske BNP (derfor påvirker den krise, som har ramt virksomhederne i regionen,
            hele den græske økonomi). Den har også flest arbejdsløse i Grækenland i forhold til
            de andre 12 regioner, hvilket i negativ grad påvirker arbejdsstyrkens stilling i Attika.
   24.      Det er desuden blevet konstateret, at de fleste virksomheder i det bredere geografiske
            område omkring Athen står over for fælles problemer med hensyn til levedygtighed.
            Det er i øvrigt tydeligt, at afskedigelserne i virksomheder inden for program- og tv-
            virksomhed har overbelastet det område, der allerede er ramt af de negative
            konsekvenser af krisen.
   16
          http://www.3comma14.gr/pi/?survey=12106.
   17
          Græske statistikmyndighed. Oplysninger, der er behandlet af INE GSEE (det græske institut for
          arbejdsmarkedsforhold).
   18
          Code tsdec 450.
   19
          Kilde: Græske statistikmyndighed, arbejdsstyrkeundersøgelser, data fra 1. kvartal.
DA                                                     6                                                DA
 ---pagebreak---    Modtagere, der er tiltænkt støtte, og de foreslåede foranstaltninger
   Støttemodtagere
   25.     Det anslåede antal arbejdstagere, der er tiltænkt støtte, og som forventes at deltage i
           foranstaltningerne, er på 928. Fordelingen af disse arbejdstagere på køn, nationalitet
           og aldersgruppe er som følger:
                                   Kategori                  Antal støttemodtagere
                    Køn:              Mænd:                         521    (56,14 %)
                                      Kvinder:                      407    (43,86 %)
                    Statsborgerskab: EU-borgere:                    926    (99,78 %)
                                      Ikke-EU-borgere                 2    (00,22 %)
                    Aldersgruppe:     15-24-årige                    12     (1,29 %)
                                      25-29-årige                    78     (8,40 %)
                                      30-54-årige                   814    (87,72 %)
                                      55-64-årige                    22     (2,37 %)
                                      Over 64 år:                     2     (0,22 %)
   De foreslåede foranstaltningers støtteberettigelse
   26.     De individualiserede tilbud, der skal ydes til de afskedigede arbejdstagere, omfatter
           følgende foranstaltninger.
           Erhvervsvejledning: Denne ledsageforanstaltning, som vil blive tilbudt til alle
           deltagere, omfatter følgende faser:
                 1 Registrering og behovsundersøgelse. Den første foranstaltning, der
                 gennemføres for alle deltagere, omfatter registrering af data og identifikation af
                 behovene —, hvad enten de er personlige, erhvervsmæssige eller sociale, samt
                 tilvejebringelse     af    oplysninger     om       eksisterende     tjenester   og
                 uddannelsesprogrammer og om kompetence- og uddannelseskrav.
                 2 Personligt og erhvervsmæssigt dossier. Denne foranstaltning skal hjælpe
                 arbejdstagerne med at udpege deres egne kompetencer og muligheder i relation
                 til deres egne interesser og udarbejde en realistisk karriereplan. Evalueringen af
                 kompetencerne indebærer en intensiv og personlig rådgivning og struktureres
                 som et forløb, der består af forskellige faser, i løbet af hvilke arbejdstageren og
                 rådgiveren arbejder med en problemstilling (f.eks. muligheder, interesser,
                 analyse af motivation og forventninger, hindringer osv.). Som følge af disse
                 evalueringer udarbejdes der et personligt og erhvervsmæssigt dossier, der
                 indeholder et resumé af deltagerens kompetencer, den pågældendes
                 individuelle plan og en handlingsplan.
                 3 Procedure for den personlige og erhvervsmæssige udvikling. Den
                 omfatter: 1) definition af erhvervsmæssige mål sideløbende med
                 jobsøgningsaktiviteter, 2) fastlæggelse og evaluering af kilderne til
                 jobmuligheder, 3) forskellige måder at søge en stilling på, 4) udfærdigelse af et
                 CV og et følgebrev, 5) forberedelse til en samtale og 6) basiskendskab til
DA                                                7                                                  DA
 ---pagebreak---                  arbejdsmarkedet og til emner af             institutionel,  arbejdskraftrelateret,
                 forretningsmæssig og juridisk karakter.
                 4 Gennemførelse af den individuelle handlingsplan. Rådgiverne vil også
                 ledsage arbejdstagerne under gennemførelsen af deres uddannelsesforløb og de
                 individuelle planer om at vende tilbage til beskæftigelse. Deltagere, der er
                 interesserede i at etablere en virksomhed, vil få generel støtte og rådgivning i
                 forbindelse med iværksætteri inden for rammerne af denne
                 erhvervsvejledningsforanstaltning.
                 5 Tilsyn. Denne foranstaltning giver mulighed for at følge deltagerne i seks
                 måneder efter afslutningen af foranstaltningernes gennemførelse.
          Videreuddannelse, omskoling og erhvervsuddannelse. Denne foranstaltning består i
          erhvervsuddannelseskurser til arbejdstagere, som svarer til de under
          erhvervsvejledningsfasen fastsatte behov, og de finder sted inden for områder og
          sektorer med gode fremtidsudsigter og imødekommer de anerkendte behov på
          arbejdsmarkedet. Der vil blive tilbudt to typer af uddannelse: løbende
          erhvervsfaglige uddannelsesprogrammer samt specialiserede kurser eller
          uddannelsesprogrammer.
          Tilskud til selvstændige. Arbejdstagere, der etablerer deres egen virksomhed, vil få
          op til 15 000 EUR som bidrag til dækning af etableringsomkostninger. I Grækenland
          er et af de største problemer, som iværksættere står over for, når de etablerer en
          virksomhed, adgangen til finansiering. Bankerne giver afslag på de fleste
          ansøgninger om lån som følge af likviditetsmangel. Denne foranstaltning har til
          formål at fremme iværksætteri gennem finansiel støtte.
          Jobsøgningsstøtte og uddannelsesstøtte. For at dække de udgifter, der påløber i
          forbindelse med deltagelse i erhvervsvejledningsforanstaltningen, modtager
          støttemodtagerne 50 EUR pr. deltagelsesdag. Mens de er under uddannelse, vil
          støtten være på 6 EUR pr. time.
          Mobilitetstillæg. Arbejdstagere, der accepterer et arbejde, der medfører
          bopælsændring, vil modtage et engangsbeløb på 2 000 EUR til dækning af de
          relevante udgifter.
   27.    De      foreslåede     aktioner,    som     her    er     beskrevet,    udgør     aktive
          arbejdsmarkedsforanstaltninger, som falder ind under de støtteberettigede
          foranstaltninger, der er fastlagt i EGF-forordningens artikel 7. Disse foranstaltninger
          erstatter ikke passive socialsikringsforanstaltninger.
   28.    De græske myndigheder har leveret de ønskede oplysninger om foranstaltninger, der
          er obligatoriske for de berørte virksomheder i medfør af national lovgivning eller
          kollektive overenskomster. De har bekræftet, at den økonomiske EGF-støtte ikke
          erstatter sådanne foranstaltninger.
   Budgetoverslag
   29.    De anslåede samlede omkostninger er på 8 410 000 EUR og omfatter
          omkostningerne til de individualiserede tilbud på 8 200 000 EUR samt udgifter til
          forberedende arbejde, forvaltning, oplysning, offentlig omtale, kontrol- og
          rapporteringsaktiviteter på 210 000 EUR.
   30.    Der anmodes om økonomisk EGF-støtte på i alt 5 046 000 EUR (60 % af de samlede
          omkostninger).
DA                                                8                                                 DA
 ---pagebreak---                                                                              Anslåede             Samlede
                                                          Forventet antal omkostninger            anslåede
                     Foranstaltninger                                                         omkostninger
                                                             deltagere     pr. deltager(i
                                                                               EUR)               (i EUR)
   Individualiserede tilbud (foranstaltninger i henhold til EGF-forordningens artikel 7, stk. 1, litra a) og
   c))
   Erhvervsmæssig rådgivning                                   928              1 250           1 160 000
   Erhvervsuddannelse                                          640              2 400           1 536 000
   Specialiseret           erhvervsuddannelse/almen            288              4 000           1 152 000
   uddannelse
   Tilskud til selvstændig virksomhed                          120             15 000           1 800 000
                                          Subtotal (a):                                         5 648 000
                                                                         —
     Procentdel af pakken af individualiserede tilbud                                           (68,88 %)
   Tilskud og incitamenter (foranstaltninger i henhold til EGF-forordningens artikel 7, stk. 1, litra b)):
                                                               928              1 250           1 160 000
   Jobsøgningstilskud
   Tilskud til erhvervsuddannelse                              640              1 800           1 152 000
                                                               120              2 000             240 000
   Mobilitetstillæg
                                          Subtotal (b):                                         2 552 000
                                                                         —
     Procentdel af pakken af individualiserede tilbud                                           (31,12 %)
    Foranstaltninger i henhold til EGF-forordningens artikel 7, stk. 4
       1 Forberedende arbejde                                            —                         40 000
       2 Forvaltning                                                     —                         40 000
       3 Oplysning og offentlig omtale                                   —                        100 000
       4 Kontrol og rapportering                                         —                         30 000
                                          Subtotal (c):                  —                        210 000
              Procentdel af de samlede omkostninger:                                             (2,50 %)
   Samlede omkostninger (a + b + c):                                     —                      8 410 000
   EGF-støtte (60 % af de samlede omkostninger)                          —                      5 046 000
   31.       Omkostningerne til de foranstaltninger, der er anført i ovenstående tabel som
             foranstaltninger i henhold til EGF-forordningens artikel 7, stk. 1, litra b), overstiger
DA                                                      9                                                    DA
 ---pagebreak---            ikke 35 % af de samlede omkostninger ved den samordnede pakke af
           individualiserede tilbud. De græske myndigheder har bekræftet, at disse
           foranstaltninger er betinget af, at støttemodtagerne deltager aktivt i jobsøgnings- eller
           uddannelsesaktiviteterne.
   32.     De græske myndigheder har bekræftet, at investeringsomkostningerne til selvstændig
           virksomhed, nystartede virksomheder og medarbejderovertagelser ikke overstiger
           15 000 EUR pr. støttemodtager.
   Periode for udgifternes støtteberettigelse
   33.     De græske myndigheder begyndte at yde individualiserede tilbud til
           støttemodtagerne den 28. november 2014. Udgifterne til de foranstaltninger, der er
           omhandlet i punkt 26, vil derfor være støtteberettigede til økonomisk EGF-støtte fra
           den 28. november 2014 til den 28. november 2016.
   34.     De græske myndigheder påtog sig den administrative udgift til implementering af
           EGF den 3. november 2014. Udgifterne til forberedende arbejde, forvaltning,
           oplysning, offentlig omtale og kontrol- og rapporteringsaktiviteter vil derfor være
           støtteberettigede til økonomisk EGF-støtte fra den 3. november 2014 til den 28. maj
           2017.
   Komplementaritet med de foranstaltninger, der finansieres af nationale midler eller EU-
   midler
   35.     Kilden til den nationale forfinansiering eller medfinansiering er det offentlige
           investeringsprogram under det græske ministerium for udvikling.
   36.     De græske myndigheder har bekræftet, at de ovenfor beskrevne foranstaltninger, der
           modtager økonomisk EGF-støtte, ikke også samtidig modtager støtte fra andre af
           EU’s finansielle instrumenter.
   Fremgangsmåder ved høringen af støttemodtagerne eller disses repræsentanter eller
   arbejdsmarkedets parter samt lokale og regionale myndigheder
   37.     De græske myndigheder har tilkendegivet, at den samordnede pakke af
           individualiserede tilbud er blevet udarbejdet i samråd med repræsentanterne for
           støttemodtagerne (journalistforbundet for dagbladene i Athen (ΕΣΗΕΑ),
           arbejdstagerforbundet for dagbladene i Athen (ΕΠΗΕΑ)) og GSEE (Instituttet for
           arbejdsmarkedsforhold). Den 17. juni 2014 fremsendte de et brev til ministeren og
           viceministeren for arbejdsmarkedsforhold med oplysninger om den aktuelle krise i
           hele mediesektoren som følge af den økonomiske recession i landet, og rapporterede
           om det store antal virksomheder, der er aktive i mediesektoren, som var ved at
           indstille deres aktiviteter, reducere lønninger til deres ansatte, afskedige
           arbejdstagere osv., og de anmodede myndighederne om at efterprøve, om en eventuel
           EGF-ansøgning ville være støtteberettiget. Der blev arrangeret et første møde den 27.
           juni 2014 mellem forvaltningsmyndigheden for EGF i Grækenland (EYSEKT) og
           repræsentanter for ΕΣΗΕΑ, ΕΠΗΕΑ og GSEE's institut for arbejdsmarkedsforhold.
           Der blev afholdt endnu et møde den 31. juli 2014 med deltagelse af repræsentanter
           for ESF's myndighed for koordinering og overvågning af ESF (EYSEKT),
           repræsentanter for ΕΣΗΕΑ, ΕΠΗΕΑ og GSEE's institut for arbejdsmarkedsforhold
           samt repræsentanter for arbejdstagerne. På dette møde gav repræsentanter for
           arbejdstagere detaljerede oplysninger om den potentielle ansøgning, og
           repræsentanterne for ΕΣΗΕΑ, ΕΠΗΕΑ og GSEE's institut for arbejdsmarkedsforhold
           forpligtede sig til at underrette alle arbejdstagere om anmodningen om EGF-støtte.
DA                                                 10                                                DA
 ---pagebreak---            Derefter drøftede alle deltagerne udformningen af de foreslåede individualiserede
           foranstaltninger for støttemodtagerne.
   38.     Forslagene fra repræsentanterne for arbejdstagerne var baseret på deres behov samt
           på arbejdsmarkedsparternes holdning - på grundlag af det lokale arbejdsmarkeds
           behov og særlige forhold.
   39.     EYSEKT samarbejdede med alle de berørte deltagere om udformningen af de
           foreslåede individualiserede foranstaltninger for støttemodtagerne
   Forvaltnings- og kontrolsystemer
   40.     Ansøgningen indeholder en beskrivelse af forvaltnings- og kontrolsystemerne og
           fastlægger de involverede organers ansvarsområder. Grækenland har meddelt
           Kommissionen, at den finansielle støtte vil blive forvaltet og kontrolleret af de
           samme organer, som forvalter og kontrollerer Den Europæiske Socialfond (ESF) i
           Grækenland. Myndigheden for koordinering og overvågning af ESF-aktioner
           (EYSEKT) vil fungere som forvaltningsmyndighed, EDEL (udvalget for finansiel
           revision) som revisionsmyndighed og den særlige betalingsmyndighed som
           attesteringsmyndighed.
   Tilsagn afgivet af den pågældende medlemsstat
   41.     De græske myndigheder har givet alle nødvendige garantier med hensyn til følgende:
           –      Principperne om ligebehandling og ikke-forskelsbehandling overholdes i
                  forbindelse med adgang til de foreslåede foranstaltninger og deres
                  gennemførelse.
           –      Kravene i den nationale lovgivning og i EU-lovgivningen vedrørende kollektiv
                  afskedigelse er blevet overholdt.
           –      Hvis den virksomhed, som gennemfører afskedigelser, har fortsat sine
                  aktiviteter efter afskedigelserne, skal den have opfyldt sine lovmæssige
                  forpligtelser i forbindelse med afskedigelserne og have sørget for sine
                  arbejdstagere i overensstemmelse hermed.
           –      De foreslåede foranstaltninger vil støtte de enkelte arbejdstagere og vil ikke
                  tjene til omlægning af virksomheder eller sektorer.
           –      De foreslåede foranstaltninger modtager ikke finansiel støtte fra andre EU-
                  fonde eller fra finansielle instrumenter, og dobbelt finansiering vil blive
                  forhindret.
           –      De foreslåede foranstaltninger supplerer de foranstaltninger, der finansieres af
                  strukturfondene.
           –      Den økonomiske EGF-støtte overholder de proceduremæssige og materielle
                  EU-bestemmelser om statsstøtte.
   VIRKNINGER FOR BUDGETTET
   Budgetforslag
   42.     EGF må ikke overstige et maksimalt årligt beløb på 150 mio. EUR (2011-priser), jf.
           artikel 12 i Rådets forordning (EU, Euratom) nr. 1311/2013 af 2. december 2013 om
           fastlæggelse af den flerårige finansielle ramme for årene 2014-202020.
   20
          EUT L 347 af 20.12.2013, s. 884.
DA                                               11                                                DA
 ---pagebreak---    43.     Efter at have gennemgået ansøgningen for så vidt angår de betingelser, der er fastsat i
           EGF-forordningens artikel 13, stk. 1, og under hensyntagen til antallet af
           støttemodtagere, de foreslåede foranstaltninger og de forventede omkostninger
           foreslår Kommissionen at mobilisere EGF til et beløb på 5 046 000 EUR, hvilket
           svarer til 60 % af de samlede omkostninger ved de foreslåede foranstaltninger, for at
           kunne yde økonomisk støtte i henhold til ansøgningen.
   44.     Den planlagte afgørelse om at mobilisere EGF vil blive truffet i fællesskab af
           Europa-Parlamentet og Rådet, jf. punkt 13 i den interinstitutionelle aftale af 2.
           december 2013 mellem Europa-Parlamentet, Rådet og Kommissionen om
           budgetdisciplin, om samarbejde på budgetområdet og om forsvarlig økonomisk
           forvaltning21.
   Tilhørende retsakter
   45.     Samtidig med at Kommissionen forelægger dette forslag til en afgørelse om at
           mobilisere EGF, forelægger den et forslag for Europa-Parlamentet og Rådet om
           overførsel til de relevante budgetposter af et beløb på 5 046 000 EUR.
   46.     Samtidig med at Kommissionen vedtager dette forslag til en afgørelse om at
           mobilisere EGF, vedtager den ved en gennemførelsesretsakt en afgørelse om
           økonomisk støtte, der træder i kraft den dag, hvor Europa-Parlamentet og Rådet
           vedtager den foreslåede afgørelse om at mobilisere EGF.
   21
          EUT C 373 af 20.12.2013, s. 1.
DA                                               12                                                DA
 ---pagebreak---                                                       Forslag til
                     EUROPA-PARLAMENTETS OG RÅDETS AFGØRELSE
          om mobilisering af Den Europæiske Fond for Tilpasning til Globaliseringen
                 (ansøgning EGF/2014/018 GR/Attika (Radio- og tv-virksomhed))
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1309/2013 af 17.
   december 2013 om Den Europæiske Fond for Tilpasning til Globaliseringen (2014 – 2020) og
   ophævelse af forordning (EF) nr. 1927/200622, særlig artikel 15, stk. 4,
   under henvisning til den interinstitutionelle aftale af 2. december 2013 mellem Europa-
   Parlamentet, Rådet og Kommissionen om budgetdisciplin, om samarbejde på budgetområdet
   og om forsvarlig økonomisk forvaltning23, særlig punkt 13,
   under henvisning til forslag fra Europa-Kommissionen, og
   ud fra følgende betragtninger:
   (1)     Den Europæiske Fond for Tilpasning til Globaliseringen (EGF) blev oprettet med
           henblik på at yde støtte til arbejdstagere, der er blevet afskediget, og selvstændige
           erhvervsdrivende, hvis aktivitet er ophørt, som følge af gennemgribende strukturelle
           ændringer i verdenshandelsmønstrene, der kan tilskrives globaliseringen, som følge af
           en fortsættelse af den internationale finansielle og økonomiske krise som omhandlet i
           Europa-Parlamentets og Rådets forordning (EF) nr. 546/200924, eller som følge af en
           ny global finansiel og økonomisk krise, og hjælpe disse med at vende tilbage til
           arbejdsmarkedet.
   (2)     EGF må ikke overstige et årligt beløb på 150 mio. EUR (i 2011-priser), jf. artikel 12 i
           Rådets forordning (EU, Euratom) nr. 1311/201325.
   (3)     Den 4. september 2014 indgav Grækenland en ansøgning om mobilisering af EGF i
           forbindelse med afskedigelser26 i 16 virksomheder27, som er aktive i NACE rev. 2
           hovedgruppe 60 (Radio- og tv-virksomhed) i NUTS 2 regionen Attika (EL 30) i
           Grækenland. Den blev suppleret med yderligere oplysninger i henhold til artikel 8,
           stk. 3, i forordning (EU) nr. 1309/2013. Ansøgningen opfylder kravene til fastlæggelse
           af størrelsen på et støttebeløb fra EGF, jf. artikel 13 i forordning (EU) nr. 1309/2013.
           Kommissionen har derfor foreslået, at der ydes en støtte på 5 046 000 EUR.
   22
           EUT L 347 af 20.12.2013, s. 855.
   23
           EUT C 373 af 20.12.2013, s. 1.
   24
           EUT L 167 af 29.6.2009, s. 26.
   25
           Rådets forordning (EU, Euratom) nr. 1311/2013 af 2. december 2013 om fastlæggelse af den flerårige
           finansielle ramme for 2014-2020 (EUT L 347 af 20.12.2013, s. 884).
   26
           Jf. EGF-forordningens artikel 3, litra a).
   27
           Europa-Parlamentets og Rådets forordning (EF) nr. 1893/2006 af 20. december 2006 om oprettelse af
           den statistiske nomenklatur for økonomiske aktiviteter NACE rev. 2 og om ændring af Rådets
           forordning (EØF) nr. 3037/90 og visse EF-forordninger om bestemte statistiske områder (EUT L 393 af
           30.12.2006, s. 1).
DA                                                       13                                                    DA
 ---pagebreak---    (4)     Der bør derfor som følge af Grækenlands ansøgning ydes økonomisk støtte fra EGF
           —
   VEDTAGET DENNE AFGØRELSE:
                                              Artikel 1
   Inden for rammerne af Den Europæiske Unions almindelige budget for regnskabsåret 2015
   stilles der et beløb til rådighed fra EGF på 5 046 000 EUR i forpligtelses- og
   betalingsbevillinger.
                                              Artikel 2
   Denne afgørelse træder i kraft på dagen for vedtagelsen.
   Udfærdiget i Bruxelles, den […].
   På Europa-Parlamentets vegne                På Rådets vegne
   Formand                                     Formand
DA                                               14                                        DA
 ---documentbreak---                       EUROPA-
                      KOMMISSIONEN
                                           Bruxelles, den 3.2.2015
                                           COM(2015) 37 final
                                           ANNEX 1
                                  BILAG
                                     til
     Forslag til EUROPA-PARLAMENTETS OG RÅDETS AFGØRELSE
   om mobilisering af Den Europæiske Fond for Tilpasning til Globaliseringen
       (ansøgning EGF/2014/018 GR/Attika (Radio- og tv-virksomhed))
DA                                                                           DA
 ---pagebreak---                        Virksomheder og antal afskedigelser
   ALPHA ΔΟΡΥΦΟΡΙΚΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                  96
   ALPHA ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                            6
   N.S.P. RADIO ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                    18
   S.B.C. T.V. ΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ         2
   SPORT T.V. - ΡΑΔΙΟΤΗΛΕΟΠΤΙΚΗ ΠΡΟΒΟΛΗ ΑΝΩΝΥΜΗ
                                                                 6
   ΕΤΑΙΡΕΙΑ
   ΑΝΤΕΝΝΑ T.V. ΑΝΩΝΥΜΗ ΕΤΑΙΡΕΙΑ                                83
   ΓΕΝΙΚΕΣ ΡΑΔΙΟΤΗΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ
                                                                16
   ΕΤΑΙΡΕΙΑ
   ΕΙΔΗΣΕΙΣ DOT COM ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ
                                                                30
   ΠΑΡΟΧΗΣ ΠΛΗΡΟΦΟΡΙΩΝ ΚΑΙ ΕΝΗΜΕΡΩΣΗΣ
   ΕΚΠΑΙΔΕΥΤΙΚΗ, ΡΑΔΙΟΤΗΛΕΟΠΤΙΚΗ, ΕΚΔΟΤΙΚΗ,
                                                                 7
   ΠΑΡΑΓΩΓΙΚΗ, ΟΡΓΑΝΩΤΙΚΗ ΑΝΩΝΥΜΗ ΕΤΑΙΡΕΙΑ
   ΕΛΕΥΘΕΡΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                         584
   ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ CHANNEL NINE-9
                                                                 5
   ΑΝΩΝΥΜΗ ΕΤΑΙΡΕΙΑ
   ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                             23
   ΡΑΔΙΟΦΩΝΙΚΕΣ & ΤΗΛΕΠΙΚΟΙΝΩΝΙΑΚΕΣ ΕΠΙΧΕΙΡΗΣΕΙΣ
                                                                13
   ΕΜΠΟΡΙΚΗ Α.Ε. ΑΝΩΝΥΜΗ ΕΤΑΙΡΕΙΑ
   ΡΑΔΙΟΦΩΝΙΚΕΣ ΕΠΙΧΕΙΡΗΣΕΙΣ ΒΗΜΑ FM ΑΝΩΝΥΜΗ ΕΤΑΙΡΕΙΑ            3
   STAR ΕΛΛΗΝΙΚΗ ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                7
   ΤΗΛΕΤΥΠΟΣ ΑΝΩΝΥΜΗ ΕΤΑΙΡΕΙΑ ΤΗΛΕΟΠΤΙΚΩΝ
                                                                29
   ΠΡΟΓΡΑΜΜΑΤΩΝ
   Virksomheder i alt: 16               Afskedigelser i alt: 928
DA                                                                 DA